Birkir Jón : Vill ræða málefni aldraðra og öryrkja Birkir Jón Jónsson , þingmaður Framsóknarflokksins , óskaði eftir því í morgun að fulltrúar ÖBÍ , Landssambands eldri borgara og ASÍ yrðu kallaðir fyrir félags - og tryggingamálanefnd Alþingis . Þetta kemur fram á bloggvef Birkis Jóns . „ Ég bloggaði fyrir helgi um meint svik ríkisstjórnarinnar við eldri borgara og öryrkja í tengslum við aðkomu ríkisins að kjarasamningum . Deilan snýst um hversu mikið almannatryggingar áttu að hækka í tengslum við gerð síðustu kjarasamninga . Ég ákvað í framhaldinu að bíða eftir viðbrögðum ráðherra við yfirlýsingum samtaka aldraðra , öryrkja og Alþýðusambandsins . Þegar Jóhanna Sigurðardóttir var innt eftir svörum um helgina kom harla lítið fram hjá henni og í raun er það enn óupplýst hvort ríkisstjórnin hafi ekki uppfyllt það sem hún lofaði fyrir örfáum vikum síðan . Á fundi félags - og tryggingamálanefndar í morgun óskaði ég eftir því að fulltrúar ÖBÍ , Landssambands eldri borgara og ASÍ yrðu kallaðir fyrir nefndina til komast til botns í þessu máli . Það verður því væntanlega haldinn fundur fljótlega þar sem að þetta mál verður skýrt nánar fyrir félags - og tryggingamálanefnd Alþingis , " samkvæmt bloggvef Birkis Jóns .